Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: szóló 1996. évi CXII. törvény (Hpt.) szabályai összeegyeztethetők-e a közérdekű adatok nyilvánosságáról szóló törvényi rendelkezésekkel. Az indítványozó szerint a Hpt. hatályos rendelkezései alapján banktitoknak minősülnek az adófizetők pénzéből konszolidált pénzintézetek azon minősített követelései és befektetései, valamint az értékesítésükre létrejött szerződések, amelyekből
Paragraph Index: 1328

szóló 1996. évi CXII. törvény (Hpt.) szabályai összeegyeztethetők-e a közérdekű adatok nyilvánosságáról szóló törvényi rendelkezésekkel. Az indítványozó szerint a Hpt. hatályos rendelkezései alapján banktitoknak minősülnek az adófizetők pénzéből konszolidált pénzintézetek azon minősített követelései és befektetései, valamint az értékesítésükre létrejött szerződések, amelyekből származó veszteség ellensúlyozásához állami költségvetési pénzeszközöket vettek igénybe akár céltartalék, akár általános és tőketartalék kiegészítése céljából. Az adatvédelmi biztos szerint, mivel a Postabank és Takarékpénztár Rt. nem lát el állami vagy helyi önkormányzati, illetve jogszabályban meghatározott egyéb közfeladatot, a kezelésében lévő adatok nem minősülhetnek közérdekű adatnak. Mindez attól függetlenül így van, hogy a bankot az adófizetők pénzéből konszolidálták. A Postabank-ügyletekkel kapcsolatos azon adatok azonban, amelyek állami szervek kezelésében vannak, az Avtv. szerint közérdekű adatnak minősülnek. Ugyanakkor ezek az adatok a Hpt. alapján üzleti titoknak és banktitoknak is minősülhetnek. Az adott esetben azt kell eldönteni, hogy az állami szervek birtokában lévő, a bank gazdálkodásával kapcsolatos adatoknak pontosan mely köre az, amelyek titokban maradásához nem fűződik méltányolható érdek. Az érintettekre kötelező döntést ilyen ügyekben csak a bíróság hozhat. Az adatvédelmi biztos kötelező erővel nem bíró állásfoglalása ugyanis nem mentesíti az adatkezelőt a polgári jogi vagy büntetőjogi fenyegetettségtől. A kézirat lezárásakor folynak a Hpt. módosításának munkálatai. Az adatvédelmi biztos e kérdések megoldására is javaslatot tett. (Az üggyel kapcsolatos állásfoglalás a mellékletben olvasható.) (349/K/1999) Érdekes és fontos jogszabályi ellentmondásra hívta fel az adatvédelmi biztos figyelmét egy beadványában a Magyar Országos Levéltár (MOL) főigazgatója. A köziratokról, a közlevéltárakról és a magánlevéltári anyag védelméről szóló 1995. évi LXVI. törvény (Ltv.) 25. § (1) bekezdése szerint a törvényben meghatározott titkot tartalmazó levéltári anyagban csak a minősítő

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes